กวาดล้างอาชญากรรม รับคริสต์มาส-ปีใหม่
 เพื่อให้ชาวบ้านที่เดินทางออกต่างจังหวัดอุ่นใจ และให้ศูนย์ควบคุมและสั่งการจราจร หรือ บก.02 เป็นศูนย์กลางจราจรทั่วประเทศ ประสานงานหน่วยข้างเคียงรับมือ 7 วันอันตราย,วันที่ 18 ธ.ค. ที่สำนักงานตำรวจแห่งชาติ พล.ต.ต.ทรงพล วัธนะชัย รองโฆษกสำนักงานตำรวจแห่งชาติ กล่าวถึงมาตรการในการดูแลรักษาความปลอดภัยในช่วงเทศกาลปีใหม่ ว่า ในช่วงเทศกาลคริสต์มาสและเทศกาลปีใหม่ที่จะถึงนี้ สำนักงานตำรวจแห่งชาติ สั่งการไปทุก บช.ให้บูรณาการสนธิกำลังกับทุกภาคส่วน อำนวยความสะดวกในเทศกาล และสั่งการให้ระดมกวาดล้างอาชญากรรมในทุกประเภท ทั้งอาวุธปืนอาวุธสงคราม การลักลอบขนยาเสพติด การลักลอบค้ามนุษย์ ลักทรัพย์ และอื่นๆที่เป็นคดีสำคัญ เพื่อป้องกันและปราบปรามกับผู้ที่จะใช้เทศกาลในวันหยุดในการก่อเหตุร้าย ส่วนโครงการฝากบ้านไว้กับตำรวจในปีนี้จะเริ่มโครงการ ตั้งแต่วันที่ 23 ธ.ค.58-6 ม.ค.59 ส่วนการเร่งระดมกวาดล้างอาชญากรรมนั้นจะเริ่มตั้งแต่วันที่ 23-29 ธ.ค. จะเป็นการระดมกวาดล้างอาชญากรรมอย่างเข้มงวด เพื่อให้ประชาชนที่เดินทางออกไปต่างจังหวัดจะเกิดความอุ่นใจและปลอดภัยมากยิ่งขึ้น,รองโฆษก ตร.ยังกล่าวด้วยว่า ส่วนการดูแลด้านการจราจร ศูนย์ควบคุมและสั่งการจราจรหรือ บก.02 จะเป็นศูนย์กลางของการจราจรทั่วประเทศ ในการจัดการจราจรทั้งหมด โดยจะเป็นศูนย์กลางในการประสานงานร่วมกับหน่วยงานที่เกี่ยวข้อง ทั้งกรมขนส่ง กรมทางหลวง ตำรวจทางหลวง มูลนิธิต่างๆ โรงพยาบาลต่างๆ หรือหน่วยงานที่เกี่ยวข้องในการจัดการจราจรในช่วง 7 วันอันตราย จะจัดตั้งศูนย์ให้บริการ จุดพักรถตามสถานที่ต่างๆ รวมถึงหากเกิดเหตุรถเสียหรือรถที่ประสบอุบัติเหตุในระหว่างทางจะต้องให้ความช่วยเหลือและเร่งเคลียร์พื้นที่ได้อย่างรวดเร็ว เพื่อไม่ให้เกิดปัญหาการจราจรติดขัด
ตร.สั่งระดมกวาดล้างอาชญากรรมในทุกประเภท อย่างเข้มงวด ป้องกันการก่อเหตุร้ายในวันหยุดช่วงปีใหม่ ส่วนโครงการฝากบ้านไว้กับตำรวจ จะเริ่มตั้งแต่วันที่ 23 ธ.ค.58-6 ม.ค.59
กวาดล้างอาชญากรรม,ทรงพล วัธนะชัย,สำนักงานตำรวจแห่งชาติ,เทศกาลคริสต์มาส,เทศกาลปีใหม่,อาวุธปืน,อาวุธสงคราม,ลักลอบขนยาเสพติด,ลักลอบค้ามนุษย์,ข่าว,ข่าวหน้า1,ไทยรัฐฉบับพิมพ์